TTA ตัดขายเรือ “ทอร์ เอนเนอร์ยี” รับเงินกว่า 94 ล้านบาท
TTA ตัดขายเรือ “ทอร์ เอนเนอร์ยี” รับเงินกว่า 94 ล้านบาท 
21 ต.ค. 2559

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้ทำการขายเรือทอร์ เอนเนอร์ยี เพื่อนำไปตัดเป็นเศษซากในนามบริษัท โทรีเซน ชิปปิ้ง สิงคโปร์ พีทีอี แอลทีดี ซึ่งเป็นบริษัทย่อยที่ถือหุ้นโดยบริษัท โทรีเซนไทย เอเยนต์ซีส์จำกัด (มหาชน) ร้อยละ 100 โดยขายให้กับCompass Shipping &amp; Trading Ltd.ราคาขายเรือทอร์ เอนเนอร์ยี เท่ากับ 2,719,881 ดอลลาร์สหรัฐอเมริกา หรือเป็นเงินไทยจำนวน 94,574,070 บาท (อัตราแลกเปลี่ยน 1 ดอลลาร์สหรัฐอเมริกา เท่ากับ 34.7714 บาท)
ทั้งนี้หลังจากขายเรือทอร์ เอนเนอร์ยี เพื่อนำไปตัดเป็นเศษซากแล้ว กองเรือของกลุ่มบริษัทโทรีเซนจะเหลือ 20 ลำขนาดระวางบรรทุกเฉลี่ย 52,555 เดทเวทตัน อายุเฉลี่ยของกองเรือ 11.43 ปี
โดยการขายเรือเป็นไปตามสถานการณ์ของธุรกิจเรือบรรทุกสินค้าแห้งเทกองในปัจจุบัน ซึ่งเรือเก่าจะแข่งขันในตลาดได้น้อยลงและควบคุมค่าใช้จ่ายด้านการดำเนินงานยากขึ้น คณะกรรมการของบริษัท โทรีเซน ชิปปิ้ง สิงคโปร์พีทีอี แอลทีดี จึงเห็นควรให้ขายเรือดังกล่าว โดยเงินที่ได้จากการขายเรือจะนำไปใช้ในการปรับปรุงกองเรือของบริษัทฯ โดยสอดคล้องกับกลยุทธ์การปรับปรุงประสิทธิภาพกองเรือของบริษัทฯ